
 36  DR 30.10.2014 

 
Tuan Yang di-Pertua, saya ingin tanya Yang Berhormat Menteri, apakah benar 

tanah ini telah dijual kepada syarikat dengan hanya dikenakan bayaran cuma 10 peratus 
cagaran sahaja dan sehingga kini ada yang telah dibeli dua, tiga tahun yang lalu tetapi 
masih belum menjelaskan baki bayarannya tetapi berkemungkinan besar jika mereka 
mendapat persetujuan daripada DBKL, tanah-tanah ini akan dijual kepada pihak lain 
dengan keuntungan yang berlipat kali ganda daripada harga asal. Ini satu perkara yang 
akan merugikan DBKL, kerajaan dan juga rakyat.  

Selalunya persubahatan akan membawa keuntungan. Saya diberitahu, 
difahamkan sudah menjadi pengetahuan umum di kalangan kakitangan DBKL bahawa 
disebabkan bantuan seorang pengarah DBKL dalam urusan jual beli ini, beliau telah 
dinaikkan pangkat ke JUSA ‘C’ walaupun dia merupakan seorang pegawai yang lebih junior 
daripada pengarah jabatan-jabatan yang lain.  Dia juga merupakan salah seorang pengarah 
jabatan dalam DBKL. 

Tuan Yang di-Pertua, kerajaan bertanggungjawab melindungi tanah negara tetapi 
Kerajaan Barisan Nasional telah menyalahgunakan kelebihan itu atas biayai rakyat. Tidak 
ada manusia waras akan bersetuju atau menerima rundingan dan perjanjian secara sulit 
bagi penjualan tanah kerajaan yang bernilai tinggi. Urusan secara rahsia dan scandalous 
membiakkan amalan rasuah dan penyelewengan sehingga menyebabkan tanah kerajaan 
dijual dengan harga rendah yang merugikan. Negara ini rugi, rakyat yang mengamanahkan 
tanggungjawab itu kepada kalian semua juga rugi, yang untung hanya mereka yang rakus 
mengumpul kekayaan dan berdayung di atas air mata rakyat. 

Tuan Yang di-Pertua, harga tanah-tanah utama di Kuala Lumpur semakin 
meningkat tinggi. Tanah-tanah DBKL sudah tentu mendapat harga yang tinggi sekiranya 
dasar tender terbuka dilaksanakan untuk penjualan tanah. Sekiranya sebarang penjualan 
tanah ada memikirkan tentang rakyat yang selayaknya mereka nikmati hasil untung 
daripada penjualan sudah tentu tender terbuka dilaksanakan untuk penjualan tanah.  
Skandal ini satu lagi janji yang bakal rakyat dendangkan sebagai janji dikhianati bukannya 
janji ditepati. 

Tuan Yang di-Pertua, banyak yang perlu dijawab oleh Yang Berhormat Menteri 
dan kerajaan. Saya mencabar Yang Berhormat Menteri Wilayah Persekutuan bangkit dari 
persembunyiannya untuk menjawab dan jangan cuba melencong daripada persoalan. 

Timbalan Yang di-Pertua [Datuk Haji Ismail bin Haji Mohamed Said]: Ya, Yang 

Berhormat Cheras boleh gulung. 

Tuan Tan Kok Wai [Cheras]: Ya, jika terus mahu berahsia ada baiknya Yang 

Berhormat Menteri letak jawatan. Saya juga ingin menyeru kepada SPRM supaya 
memandang berat tentang perkara ini dan mengambil tindakan lanjut untuk menyiasat 
sehingga ke akar umbi mengenai urusan scandalous jual beli tanah DBKL ini yang 
diberikan segala bantuan dan kerjasama oleh pihak Kementerian Wilayah Persekutuan dan 
orang-orang lain di peringkat atasan. Sekian, terima kasih. 

Timbalan Yang di-Pertua [Datuk Haji Ismail bin Haji Mohamed Said]: Yang 

Berhormat Baling. 

 

12.48 tgh. 

Dato' Sri Abdul Azeez bin Abdul Rahim [Baling]: Bismillahir Rahmanir Rahim.  
Assalamualaikum warahmatullahi wabarakatuh.  

Terima kasih Tuan Yang di-Pertua kerana memberikan saya ruang dalam 
membahaskan sejumlah wang daripada Kumpulan Wang Disatukan untuk perkhidmatan 
bagi tahun 2015 yang kita kenali juga sebagai Bajet 2015. Alhamdulillah saya bagi pihak 
rakyat Baling mengalu-alukan pembentangan Yang Amat Berhormat Perdana Menteri Dato’ 
Sri Mohd. Najib bin Tun Abdul Razak yang melihat Bajet 2015 ini ialah satu ekonomi 
berasaskan keperluan rakyat dan situasi semasa dalam Dewan Rakyat yang mulia pada 10 
Oktober baru-baru ini. 



Tuan Yang di-Pertua, saya ingin tanya Yang Berhormat Menteri, apakah benar tanah ini telah dijual kepada syarikat dengan hanya dikenakan bayaran cuma 10 peratus cagaran sahaja dan sehingga kini ada yang telah dibeli dua, tiga tahun yang lalu tetapi masih belum menjelaskan baki bayarannya tetapi berkemungkinan besar jika mereka mendapat persetujuan daripada DBKL, tanah-tanah ini akan dijual kepada pihak lain dengan keuntungan yang berlipat kali ganda daripada harga asal. Ini satu perkara yang akan merugikan DBKL, kerajaan dan juga rakyat. Selalunya persubahatan akan membawa keuntungan. Saya diberitahu, difahamkan sudah menjadi pengetahuan umum di kalangan kakitangan DBKL bahawa disebabkan bantuan seorang pengarah DBKL dalam urusan jual beli ini, beliau telah dinaikkan pangkat ke JUSA 'C' walaupun dia merupakan seorang pegawai yang lebih junior daripada pengarah jabatan-jabatan yang lain. Dia juga merupakan salah seorang pengarah jabatan dalam DBKL. Tuan Yang di-Pertua, kerajaan bertanggungjawab melindungi tanah negara tetapi Kerajaan Barisan Nasional telah menyalahgunakan kelebihan itu atas biayai rakyat. Tidak ada manusia waras akan bersetuju atau menerima rundingan dan perjanjian secara sulit bagi penjualan tanah kerajaan yang bernilai tinggi. Urusan secara rahsia dan scandalous membiakkan amalan rasuah dan penyelewengan sehingga menyebabkan tanah kerajaan dijual dengan harga rendah yang merugikan. Negara ini rugi, rakyat yang mengamanahkan tanggungjawab itu kepada kalian semua juga rugi, yang untung hanya mereka yang rakus mengumpul kekayaan dan berdayung di atas air mata rakyat. Tuan Yang di-Pertua, harga tanah-tanah utama di Kuala Lumpur semakin meningkat tinggi. Tanah-tanah DBKL sudah tentu mendapat harga yang tinggi sekiranya dasar tender terbuka dilaksanakan untuk penjualan tanah. Sekiranya sebarang penjualan tanah ada memikirkan tentang rakyat yang selayaknya mereka nikmati hasil untung daripada penjualan sudah tentu tender terbuka dilaksanakan untuk penjualan tanah. Skandal ini satu lagi janji yang bakal rakyat dendangkan sebagai janji dikhianati bukannya janji ditepati. Tuan Yang di-Pertua, banyak yang perlu dijawab oleh Yang Berhormat Menteri dan kerajaan. Saya mencabar Yang Berhormat Menteri Wilayah Persekutuan bangkit dari persembunyiannya untuk menjawab dan jangan cuba melencong daripada persoalan. Timbalan Yang di-Pertua [Datuk Haji Ismail bin Haji Mohamed Said]: Ya, Yang Berhormat Cheras boleh gulung. Tuan Tan Kok Wai [Cheras]: Ya, jika terus mahu berahsia ada baiknya Yang Berhormat Menteri letak jawatan. Saya juga ingin menyeru kepada SPRM supaya memandang berat tentang perkara ini dan mengambil tindakan lanjut untuk menyiasat sehingga ke akar umbi mengenai urusan scandalous jual beli tanah DBKL ini yang diberikan segala bantuan dan kerjasama oleh pihak Kementerian Wilayah Persekutuan dan orang-orang lain di peringkat atasan. Sekian, terima kasih. Timbalan Yang di-Pertua [Datuk Haji Ismail bin Haji Mohamed Said]: Yang Berhormat Baling. 12.48 tgh. Dato' Sri Abdul Azeez bin Abdul Rahim [Baling]: Bismillahir Rahmanir Rahim. Assalamualaikum warahmatullahi wabarakatuh. Terima kasih Tuan Yang di-Pertua kerana memberikan saya ruang dalam membahaskan sejumlah wang daripada Kumpulan Wang Disatukan untuk perkhidmatan bagi tahun 2015 yang kita kenali juga sebagai Bajet 2015. Alhamdulillah saya bagi pihak rakyat Baling mengalu-alukan pembentangan Yang Amat Berhormat Perdana Menteri Dato' Sri Mohd. Najib bin Tun Abdul Razak yang melihat Bajet 2015 ini ialah satu ekonomi berasaskan keperluan rakyat dan situasi semasa dalam Dewan Rakyat yang mulia pada 10 Oktober baru-baru ini.